उस नगरे दे राजे दा कोई पुत्तर नेहा। उन्न सोचे दा हा कल जेह्ड़ा बी मनुक्ख मुंह्-न्हेरे लब्भी जाग ओह् उसी उत्थूं दा राजा बनाई ओड़ग। परमात्मा दी करनी दुए रोज बड़लै-बड़लै उयै ग’बरू मैह्लें कोला लकड़ियें दा भार सिरै पर चुक्कियै लंघा करदा हा। राजे ने उसी सदाई भेजेआ ते उत्थूं दा राजा बनाई ओड़ेआ। विधाता दी कुड़ी ने दुए रोज बडलै जिसलै नमें राजे दी खबर सुनी तां उसी जकीन होई गेआ जे ओह्दी मां कुलटा नेईं ऐ। फ्ही बी उन्न अपनी माऊ गी पुच्छेआ, "मां तूं लोकें दे भाग लिखनी ऐं ते फ्ही बी किश लोक तेरी निन्देआ की करदे न? पुच्छेआ, विधाता बोली-’धीए पर निन्दा करियै गै लोक अपने भाग बगाड़दे न।"2